19/02/2013 | Administración LocalMunicipal
Laxe
Notificación do acordo da Xunta de Goberno Local do 21/01/2013 á empresa Mouro, S. A.

ANUNCIO Ante a imposibilidade de notificar á empresa MOURO, S. A., o acordo da Xunta de Goberno Local do 21/01/2013, en relación co expediente núm.424/2012, que tramita este Concello. De conformidade co artigo 59.4 da Lei 30/92, do 26 de novembro, do réxime xurídico das administracións públicas e do procedemento administrativo común, procédese á publicación no Boletín Oficial da Provinica (BOP) da notificación de data 27 de novembro de 2012. O acordo que afecta ao administrado é o seguinte: 12.–ACORDO QUE PROCEDA NO EXPEDIENTE INCOADO CONTRA MOURO, S. A. POR OBRAS NA RUA ROSALIA DE CASTRO DE LAXE Visto esta procedimental no que se atopa o expediente administrativo núm.424/2012. Resultando no impulso do expediente que trae orixe desta causa, últimamente dictouse pola Alcaldía a resolución que a seguir se transcribe de forma literal, téndose notificada aos interesados afectados por aquél: “Resolución da Alcaldía n.º 763/12, do 13/12/12. Atendendo á resolución desta mesma Alcaldía núm.732/12, do 27/11/2012, ditada no expediente administrativo núm.424/2012, incoado no seu nomento por esta administración municipal contra a sociedade Mouro, S. A., por obras dun edificio na r/ Rosalía de Castro, núm.30, desta vila de Laxe e municipio, na que na parte resolutiva da mesma se decía: “Xa, que logo, esta Alcaldía, a fin de tomar as medidas resolutivas de inmediato que amparen a seguridade das persoas e bens que poden verse afectados polo deficiente estado das instalacións de ditas obras, e moi particularmente, no que atinxe a competencia municipal na ocupación de vía pública con vallas, resolve: Primeiro. Instar do arquitecto técnico municipal que, previa comprobación da zona de ocupación de vía pública co vallado pola empresa MOURO, S. A. na zona dos feitos, se leven a cabo de inmediato as medidas de retirada das mesmas de forma que quede garantizada a seguridade e ornato para o público e bens en xeral de dita zona. Segundo. Requirir á devandita empresa e interesados responsables das obras para que nun prazo de CINCO DIAS, contado a partir do seguinte ó en que reciban a notificación desta resolución, procedan a dar solución ao xa requirido de forma reiterada, e para o que se comprometeron, coa advertencia por último de que de non facelo no devandito período, esta administración municipal tomará as medidas coercitivas legais que procedan por dita desobediencia e, ademáis, terá que acceder a propiedade interior das obras para que se adopten tódalas medidas de seguridade e de acordo a legalidade que correspondan”. Esta Alcaldía, no impulso do expediente e para axilización administrativa do mesmo e medidas posteriores a adoptar, se así procede, resolve: – Recabar do arquitecto municipal a emisión de informe de valoración estimativa do importe das obras na beirarrúa e demáis no fronte da parcela que da a rúa Rosalía de Castro, de Laxe, que en execución subsidiaria poida realizar esta administración municipal, caso de non levalas a cabo a empresa promotora, Mouro, S. A., todo elo aos efectos da previsión e contratación das mesmas con unha contratista”. Considerando que, á vista da anterior resolución, polo arquitecto municipal emítiuse informe técnico sobre valoración das obras a executar, que ascenden a un presuposto de execución por contrata (PEC) de -9.373,75 euros. Xa, que logo, a Xunta de Goberno Local, por unanimidade dos membros asistentes, acorda: Primeiro. Ratificar a resolución da Alcaldía anteriormente transcrita. Segundo. Aprobar o orzamento de valoración para execución das obras á que antes se fixo mención, redactado polo arquitecto municipal, que ascende a un PEC de -9.373,75 euros, e que se lle dé traslado do mesmo polos medios e procedementos legais que correspondan á promotora, Mouro, S. A., todo elo para que no prazo de quince días - a contar dende o seguinte ó en que reciba a notificación deste acordo ou despois de que remate o prazo legal que se lle fixe, no suposto de terse que notificar a través do boletín oficial -, para que formule as alegacións que considere pertinentes contra a devandita valoración. Terceiro. Que, unha vez transcorridos os prazos legais do procedemento de que se trata, esta administración municipal procederá a execución subsidiaria coa previa contratación, a través dos cauces previstos no R. D. lexislativo 3/2011, do 14 de novembro, polo que se aproba o texto refundido da Lei de contratos do sector público (TRLCSP), cunha empresa-contratista que leve a cabo ditas obras, pasándolle posteriormente o custo dos traballos a promotora das obras, Mouro, S. A., para o seu cobro; todo elo, independemente de que se exerzan as demáis medidas coercitivas legais que procedan pola desobediencia e infraccións de tal suposto e de solicitar, se así procedera, as autorizacións na execución subsidiaria de que se trata. Por providencia da Alcaldía desta mesma data no impulso do expediente do caso, e para a celeridade do mesmo, acordouse fixar a data do 21/03/2013, ás 11.00 horas da mañán, para o comezo dos traballos de execución subsidiaria, previa concesión das autorizacións que sexan precisas, se así procedese, e contratación con empresa que realice os ditos traballos. Laxe, 11 de febreiro de 2013. O alcalde Antonio Carracedo Sacedón